נייתן פילדר

ניית'ן ג'וסף פילדר (באנגלית: Nathan Joseph Fielder; נולד ב-12 במאי 1983) הוא תסריטאי, קומיקאי, שחקן ויזם יהודי-קנדי. הוא ידוע בעיקר כיוצר וככוכב של התוכנית "נתן לשירותך" ששודרה בקומדי סנטרל.

== קורות חייו ==
פילדר נולד בוונקובר, קולומביה הבריטית שבקנדה.<ref></ref><ref></ref> משפחתו יהודית.<ref></ref> הוריו, אריק ודֵב, היו עובדים סוציאליים. הוא למד בבית הספר התיכון פוינט גריי, שם היה חבר בקבוצת האימפרובזציה של בית הספר, שכללה גם את הקומיקאי סת' רוגן. פילדר עבד כקוסם בשנות העשרה שלו והוא נותר חבר במועדון הקוסמים ה-Magic Castle בלוס אנג'לס, קליפורניה.<ref></ref> פילדר למד תואר ראשון בעסקים באוניברסיטת ויקטוריה , שם סיים את לימודיו בשנת 2005<ref name=":0"></ref><ref name="nfield4"></ref> לאחר מכן עבר לטורונטו ונרשם לתוכנית הומבור לליצנות בשנת 2006.<ref></ref><ref></ref> במשך תקופה קצרה עבד בחברת תיווך, לפני שעשה הסבה לקריירה של קומיקאי מקצועי.<ref name="National Post"></ref>

== קריירה ==
בשנת 2006 קיבל את פרס קרן העידוד של טים סימס.<ref></ref> לאחר מכן פילדר עבד ככותב ב-"Canadian Idol" (הגרסה הקנדית של אמריקן איידול), שם הבחין בו מייקל דונובן, מפיק ברשת CBS של סדרת הקומדיה "This Hour Has 22 Minutes" . דונובן שכר את פילדר כ"כתב שטח" ושם הגיש פינה קבועה בשם "נייתן לצידך".<ref></ref> 

בשנת 2010, פילדר כתב וביים מספר מערכונים לעונה השנייה של "דברים חשובים עם דמטרי מרטין" של בקומדי סנטרל.<ref name="bio"></ref> הוא השתתף כמדבב אורח ב"ההמבורגרים של בוב", בפרק סיום העונה השנייה, "Beefsquatch", ובפרק מהעונה השישית, "The Land Ship". 

פילדר גילם את איש הסאונד של ג'ון בנג'מין בסדרת הטלוויזיה משנת 2011 "לג'ון בנג'מין יש ואן." פילדר גילם את דמותו של בוב וודוורד בפרק 'וושינגטון' בסדרה "Drunk History" של קומדי סנטרל.<ref></ref> פילדר גם התארח כמדבב בסדרה "ריק ומורטי". פילדר השתתף בסרטיו של סת' רוגן, חברו לספסל הלימודים בחוג האימפרוביזציה, "הלילה שלפני" ו"חי בסרט". לפילדר יש גם ערוץ יוטיוב, הכולל בעיקר מערכונים קצרים.<ref></ref>

בשנת 2013, פילדר יצר תוכנית דוקו-ריאליטי-קומית בקומדי סנטרל בשם "נתן לשירותך" בה כיכב והשתתף בכתיבתה ובבימויה. בסדרה פיתח את הדמות שגילם בפינה "נייתן לצידך" ברשת CBS. הפרמיס של הסדרה הוא שנייתן, המגלם אישיות המבוססת על עצמו באופן רופף, מתנהג כקואוצ'ר וכיועץ אסטרטגי טלוויזיוני, המספק ייעוץ לעסקים קטנים מקומיים. המשתתפים בתוכנית לא יודעים שמדובר בקומיקאי, והם משתפים פעולה עם פתרונותיו מפוקפקים והזויים לשיפור עסקייהם.<ref></ref> בנובמבר 2017, התכנית סיימה את עונתה הרביעית והאחרונה.<ref></ref>

בשנת 2018 ביים שני פרקים בסדרה של סשה ברון כהן "מי זו אמריקה?". בשנת 2019 הוכרז כי פילדר חתם על הסכם כולל עם HBO, במסגרתו ישמש כמפיק בכיר בסדרה התיעודית "המדריך לחיים בניו יורק" (שהופקה בשנת 2020) ובנוסף יככב, יכתוב ויביים פיילוט לסדרה קומית יחד עם האחים ספדי ברשת שואוטיים. 

ב-15 ביולי 2022 עלתה סדרת הדוקו-ריאליטי שלו, "חזרה גנרלית" , ברשת HBO ובנוסף ביס ובהוט בישראל.<ref></ref><ref></ref>

בשנת 2023 יצר, כתב וביים את סדרת הקומדיה השחורה "הקללה" ברשת שואוטיים, שם גם מככב בתפקיד ראשי של מגיש הטלוויזיה אשר סיגל לצדה של אמה סטון.<ref></ref> 

== חייו האישיים ==
פילדר היה נשוי לספרנית הילדים שרה זיולקובסקה עד גירושיהם בשנת 2014.<ref></ref>

פילדר מוגדר בשוגג כנקבה בגרין קארד האמריקאי שלו.<ref></ref><ref></ref>

== פילמוגרפיה ==

== פרסים ומועמדויות ==
{| class="wikitable sortable"
!שנה
!פרס
!קטגוריה
!פרויקט
!תוצאה
!מקור
|-
! rowspan="2" |2024
!פרס גילדת הכותבים של אמריקה
|סדרת דרמה <small>(עם כרמן כריסטופר, אלכס האגינס, קארי קמפר, בני ספדי)</small>
| rowspan="2" |הקללה
|
|<ref name=":02"></ref>
|-
!פרס ג'ות'הם לטלוויזיה
|ההופעה הטובה ביותר בסדרת דרמה
|
|<ref></ref>
|}

== קישורים חיצוניים ==

* 

==הערות שוליים==

קטגוריה:שחקני קולנוע וטלוויזיה יהודים קנדים
קטגוריה:סטנדאפיסטים קנדים
קטגוריה:סטנדאפיסטים יהודים
קטגוריה:תסריטאי טלוויזיה קנדים
קטגוריה:תסריטאי טלוויזיה יהודים
קטגוריה:קומיקאים יהודים קנדים
קטגוריה:בוגרי אוניברסיטת ויקטוריה
קטגוריה:קנדים שהופיעו ברשימת טיים 100
קטגוריה:יהודים שהופיעו ברשימת טיים 100
קטגוריה:קנדים שנולדו ב-1983